Tere tulemast Pöördepunkti. Tore, et olete meiega.
Kui oled mõelnud, et kuidas saaksid mõjutada kellegi teise elu, siis
täna pakume tõestisündinud lugusid sellel teemal. Need annavad
sulle mitte ainult ideid vaid ka inspiratsiooni.
Tulemas: mees tähistab oma päästmist 4-aastase tüdruku poolt.
Kool, mis teeb midagi enamat, aitamaks poistel leida edu rada.
Wintley Phipps on maailmakuulus vokaalartist. Sündis Trinidadis
ja on peamiselt tuntud kui hingemattev bariton. Aga ta
loodab, et tema teine ülesanne on jätta kestev pärand. Hiljuti
sai Victor temaga kokku, et rääkida tema kirest nii laval kui lava taga.
Wintley Phipps, on meeldiv sinuga siin vestelda.
-On meeldiv olla siin. -Ma soovin, et mul oleks selline hääl.
-Ma ärkasin 14-aastaselt ühel
hommikul üles ja mu hääl oli selline. - Tõesti?
-Jah, ehmatasin oma isa sedasi. -Sul on olnud võimalus esineda
presidentide ja riigimeeste ees üle kogu maa. Lapsena üles
kasvades, kui keegi oleks öelnud sulle mis hakkab juhtuma, oleksid
sa uskunud? -Sündisin Trinidadis peres, kus
oli palju muresid ja mina oma muredega põgenesin tihti vanematest
kaugemale. Mul oli punane kolme- rattaline, mille ma pöörasin külili
ja mängisin ühe rattaga nagu rooliga. Istusin sedasi tunde,
silmad kinni ja unistasin, et lendan ringi mööda maailma ja
kohtun tähtsate inimestega, olles kõigest 5-, 6-, 7-aastane.
-See on tõesti üks täitunud unistus? -On tõesti.
10-aastasena kolisime Kanadasse ja isa viis meid ikka lennujaama,
et jätta inimestega hüvasti. Lahkudes sealt, võtsin ma kohvrite
küljes olevaid reisilipikuid, toppisin need tasku ja läksin koju
ning kirjutasin oma nime nendele lipikutele. Oleksin nagu käinud
Londonis, Pariisis. Jumal tuli minu ellu 16-aastasena
ja ütles, et need unistused lähevad täide ja, et Ta näitab unistusi,
mis Tema ise on minust unistanud. See on kõige imelisem asi maailmas,
kui inimene elab selles unistuses, mis Jumal on unistanud tema kohta.
Seda ma olen oma eluga üritanud ka teha.
-Rääkides unistustest, siis sa asutasid US Unistuste Akadeemia,
räägi sellest lähemalt. -Mind on õnnistatud tegemaks kõike
mida ma olen soovinud teha muusikaliselt. Olen saanud laulda
duette väga kuulsate naislauljatega. Aga 30 a. tagasi hakkasin laulma
vanglates teadmata, et on palju noori mehi seal, kes nägid välja
nagu minu pojad. Ma ei teadnud, et iga kolmas Aafrika ameeriklane
vanuses 18-30 on kas vanglas või uurimise all. Üks unistus sündis
mu südames, aidata neid noori mehi. 16% noortest, kes lõpetavad
vangis, tulevad vangide peredest. Hakkasin rajama teenistust vangide
lastele ja lastele, kes langevad koolis välja. Nendel lastel oli
vaja mentoreid. Kui perekond laguneb, on vaja kedagi, kes ütleks:
"Sa saad hakkama, Issandal on tulevik sinu jaoks." Mul endal oli
vaja seda kuulda lapsena. Sa kunagi ei tea selle külvatud
seemne saatust. -Rääkides tulevikust, siis ma ise
ei ole nõus kui öeldakse, et lapsed ja noored on homsed juhid.
Esiteks homme ei tule kunagi. Me peame andma noortele võimalusi
olla juhid ja see on ka midagi, mida sina üritad saavutada.
-Jah, aga selleks on vaja varustust ja neile tuleb anda oskusi.
Üllaimad unistused sünnivad tihti läbi kannatuste ja katsumuste.
Noortele tuleb näidata nende juhi ande ja oskusi. See on osa sellest,
mida me teeme. Meil on 11 sellist keskust üle Ameerika...
-...ja eesmärgiks on laieneda rahuvusvaheliseks.
-Just. -Kust saada infot akadeemia kohta?
www.usdreamacademy.org
-Teles on sul üks huvitav programm nimega Aafrika ja Piibel.
Nägin seda 2 nädalat tagasi. Mis pani aluse sellele tööle?
-Paljud ei mõista, et evangeelium oli Aafrikas palju varem.
Isegi tuhat aastat enne isalmi jõudmist sinna. See grupp, kes
pani kokku nelja evangeeliumi järjekorra, see toimus Aafrikas.
Inimesed ei mõista lüli kristluse ja Aafrika vahel.
-Kas seda programmi on võimalik vaadata ka internetis?
-Jah, ka internetis. -Suurepärane. Nägin sind hiljuti
laulmas imeliselt "Amazing Grace". Rääkisid lühidalt oma
muusiku tee algusest ja valgetest ja mustadest klahvidest,
mis sulavad kokku neegri- spirituaalidega. Enne kui lõpetame,
kas võiksid seda demonstreerida ja sellest veidi rääkida?
-Enamik neegrispirituaale on kirjutatud vaid klaveri mustadele
klahvidele. On 5 musta nooti klaveril. Kõiki neegri-
spirituaale võib mängida nendel mustadel klahvidel.
Üks jõululaul, mis mulle meeldib, on selline.
Kasutades vaid musti klahve. Sest orjad ei tulnud Ameerikasse
Do, Re, Mi, Fa, Sol, La, Si Do nootidega. Olid vaid viis
nooti mustadel klahvidel, kust tuli kogu neegrispirituaalide jõud.
Muusikat õppinud, teavad ka valgeid spirituaale. Valged muusikud, kes
kirjutasid sõnad orjade muusikale.
Üks kuulsamaid valgeid spirituaale on muidugi see.
Mees, kes selle kirjutas, enne kui ta sai kristlaseks, oli orja-
laeva kapten. Ta oli kuulnud seda meloodiat. Need neegrispirituaalid
on vägevad ja ma vaatan neile austusega alt üles.
Kus iganes esitatakse "Amazing Grace" laulu, siis sõnade autor on
teada, aga meeloodia autor tundmatu. Taevasse jõudes tahan kohtuda
Iisaki ja Aabrahamiga aga ka selle orjaga, kes kirjutas selle laulu.
Tore intervjuu Victor. -Soovin, et mul oleks Kathy hääl.
-Panin tähele, et ta oli nii meeldiv. Ei arvaks iial, et ta
on kohtunud tähtsate inimestega, ta oli väga loomulik.
-Mind hämmastas tema puhul see, ka Piibel ütleb, et kui keegi on
oma töös tubli, siis on tema koht kuningate ees. Just see
on Wintley elus juhtunud. Alandlik mees on kasutanud Jumalalt
saadud andi ustavalt ja Jumal on teda ülendanud ja avanud uksi.
-Imeline! Sul on lahe pluus, Victor!
-Kellel? Tänan.
Hiljem laulab Wintley laulu, millest te ei taha ilma jääda.
Katsumused ja kiusatused puudutavad igat abielu.
"Mine tagasi laste juurde! -Ega sina ka neid endale saa, kohtus näeme!"
Vahel tundub, et pole mingisugust väljapääsu.
Mida Jumal on kokku pannud, seda ärgu keegi lahutagu.
Tere tulemast tagasi! Täna räägime sellest, kuidas
tuua muutusi teiste inimeste eludesse. Pole vahet kui vana sa
oled või millised on sinu olukorrad. Sina saad tuua muutust kellegi
teise ellu. Järgmine lugu räägib hävingust,
millest keegi ei arvanud, et see, kes pöörab tema elu ümber,
on 4-aastane tüdruk.
-Selles rahus ei olnud midagi rahuldust pakkuvat. Seda oli
palju, ütleksin, et 4000-8000 dollarit kokaiini laksu eest.
-Thaddeus Bruce oli 21-aastane, kui hakkas kasutama kokaiini.
Ta kulutas tuhandeid dollareid iga päev oma sõltuvusele.
Asi läks nii kaugele, et ta pantis oma auto, ehted ja varastas perelt
ja sõpradelt. -Kõndisin mööda tänavat, seljas
samad riided, samad jalanõud. Tahtsin vaid saada järgmist doosi.
-Sõltuvus maksis talle tema abielu, lapsed, kodu ja töökoha.
Ta hakkas elama nn. narkomajades. Ka hetkel oleme ühest sellisest
majast üle tee. -Selles konkreetses majas ma ei
käinud kasutamas, aga olid teised samasugused majad.
Paljudes nendest polnud vett ega elektrit sees. Kasutati küünlaid ja
kõikjal oli mustus. Kõik mida vaja, oli koht, kus istuda ja segamatult
ennast pilve tõmmata. Et poleks vaja muretseda, et politsei tuleb.
Isegi kui nad tulid, siis püüdsid veel viimase kaiffi saada.
-Olenemata mitmetest võõrutus- ravidest, ei töötanud miski.
Lõpuks tutvustas tema meeleheitel ema talle pastorit
Jacksonvilleis Floridas, kes oli ka endine narkomaan.
-Oli näha võidmist tema elu peal ja kuidas Jumal oli ta vabastanud.
Mina tahtsin ka seda. Tõepoolest tahtsin.
-Thaddeus hakkas käima kirikus ja luges oma Piiblit. Aga tõmme
kokaiini poole oli väga tugev ja ta hakkas uuesti seda kasutama.
Kui avastati tema puudumine, teadis pastor täpselt, kust otsida.
-Läksin narkomajja ja võtsin hääle- kõvendi ja ütlesin. "Thaddeus, ma
tean, et sa oled seal!" Ta üritas tagaukse kaudu välja pääseda.
Varsti hakati jutte rääkima, et jälle tuleb see hull naine, me ei
saa isegi rahus ennast pilve tõmmata, ta kutsub politsei.
-Tal oli Jumalaga eriline ühendus ja võidmine tema elus ja ta ei
võtnud "ei-d" vastusena. Sa pidid välja tulema, muidu hakkas ta
palvetama ja kõik oleks välja tulnud. Seega pidi välja tulema.
-Ühel päeval oli Thaddeus jälle pilves oma kodus, kui pastor
tuli teda kogudusse viima. Ta keeldus minema. Paistis, et miski
ei mõju, kui Jumal kasutas pastor Kimberly tütre usku, et saada
Thaddeus tagasi rajale. -Väike Faith ütles: "Tule,
härra Thaddeus, ma palvetan sinu eest, sest sul on vaja tulla."
Hakates palvetama ja olles 4- aastane, kujutate ette võidmist
tema elu peal. Pannes oma käed mu peale ja palvetades, murdusin
ma ja hakkasin nutma. Nuuksusin ja järgmine asi, mida mäletan,
et olin autos ja tema istus minu kõrval, hoides mu kätt.
Sellises vanuses oli tugev võidmine tema peal. Ja tänasel päeval
tänan ma Jumalat, sest see oli mulle äratuskutseks.
Kui ma tookord poleks tulnud, ei oleks ma või-olla täna siin.
-Tänu armastusele ja pastori ja tema abikaasa palvetele, sai
Thaddeus täiesti vabaks teda aastaid sidunud sõltuvusest.
-Rahu tuli minu üle pärast vabanemist ja ma teadsin, et
olen vabaks saanud.
-See oli 14 aastat tagasi. Täna on Thaddeusel uus elu. Tegelikult
olime me kohal tema pulmapäeval.
-Kuulutan teid meheks ja naiseks. Võid nüüd suudelda oma pruuti.
Just sellest ma räägingi!
-Paljud sõbrad ja inimesed, keda ma teadsin on tänaseks surnud
või vangis ja Tema armu läbi olen ma päästetud ja terve.
-Thaddeus on pastor Kimi koguduse ustav liige. Teenides muusikuna
laulab ta lunastuses, vabanemisest ja taastamisest.
-On hea vaadata, kui edukas ta on. Ta on tugev alus ja pärast kõiki
neid aastaid on ta endiselt tugev Issandas. Ta on pühendunud ja vaba.
-Siin ma olen, täielikult vaba. Ja need, kes on seotud või arvavad,
et on seotud, siis on väljapääsutee ja selleks on Jeesus Kristus. Kui
Tema suutis mind vabastada, muuta minu elu ja sõnu ja anda
mulle uue laulu, saab ta seda teha kõigile. Tema ei eelista isikuid.
Imeline tunnistus. Tihti seame me piirid sellele, keda Jumal saab
kasutada või kuidas Ta kedagi kasutab. Selles loos oli aga näha,
et Jumal kasutas 4-aastast tüdrukut. See räägib vaid, et sa pole kunagi
liiga noor ega vana või harimatu või haritud. Jumal võib sind
kasutada, kui sa selleks Talle loa annad. Ta tahab sind kasutada.
See kõik algab suhtest Jeesuse Kristusega. Sellega muutus ka
Thaddeuse elu. Täna on ta elus, abielus, elamas elu, millest isegi
ei osanud unistada. Seda kõike tänu 4-aastasele tüdrukule, kes
lubas Issandal ennast kasutada. Kui sina ei tunne Jeesust, tee
seda mida Thaddeus tegi - anna Jeesusele võimalus.
Kui sa tunned juba Jeesust, siis tee, mida tegi see 4-aastane -
luba Jumalal ennast kasutada. Las Jumal avab su südame kellegi
teise valule. Ja maailm muutub paremaks paigaks.
-Tänan sind Kathy selle hea sõna eest. Teeme väikse pausi.
Kui soovite palvet, siis võtke meiega ühendust.
Soovides rohkem teavet saate kohta, küsida midagi või rääkida
oma lugu, külastage meie kodulehte!
Soovime sinust kuulda!
Kallis Emily.
Astusin hommikul läbi, et sind tervitada, aga sa olid vist
hilinemas, sest sa jooksid minust mööda.
Lõuna-ajal mõtlesin, et saame koos olla,
aga sa olid hõivatud oma sõpradega.
Isegi kui sa ei kutsunud mind külla õhtupoolikul,
võisin tunda sinu üksindust ja hirme.
Ma soovin, et sa teaksid, et isegi, kui sul polnud aega
minu jaoks ei hommikul ega õhtul. Siis kui sa hommikul ärkad,
olen ma endiselt lähedal, lootes et täna leiad sa minu jaoks aega.
Armastusega Jeesus.
Sa võid otsida kogu maailmast, aga ei leia kunagi kedagi sellist,
kes tunneks ja armastaks sind rohkem kui Jeesus Kristus.
-Järgmise loo mees pakub inspiratsiooni paljudele.
Olles muretsemas noorte poiste pärast, proovis ta midagi
nende heaks teha. Nüüd on ta pööranud kahtluse usuks.
Charlene Israel toob meile selle inspireeriva loo.
Aastaid soovis Tim King teha midagi, et muuta tumedat statistikat
Afroameerika meeste kohta Chicagos.
-Ainult 2,5% mustadest poistest tavakoolist, lõpetab ülikooli.
-Eelmisel sügisel sai Tim Kingi unistus reaalsuseks, kui ta avas
Urban Prep Akadeemia. Ainsa avaliku poistele suunatud
kooli linnas. Selle eesmärgiks on pakkuda noortele meestele
kõrgetasemelist kolledzi eelset haridust tasuta.
-Eesmärgiks pole ainult kolledzisse sisse saamine, vaid ka seal edukalt
õppimine. Meie jaoks on kolledz ainuke valik.
-Kandes lipse ja ülikonda, pole see vaid esinemiseks, vaid märk
edukusest. -Kõik õpilased mõistsid, et see
on midagi enamat, et nad on osa millestki erilisest ja et Urban
Prep pole tavaline keskkool. See tõstab ka kooli tõsidust teatud mõttes.
Lapsed mõistavad, et kui sa lähed tööle, siis sa paned
korralikult riidesse ja sama on ka siin.
-Mul endal on triiksärk ja viigi- püksid. Nad vaatavad meid ja näevad
meie riietust selliselt iga päev. -Osade jaoks on selline elu
suureks muutuseks elus. -Alustades, mõtlesin, et lähen
hulluks. Ma ei suutnud seda teha. Siin polnud ühtegi naisterahvast.
Siis küsisin endalt, et kas naised on need, kes teevad mu edukaks?
Ja ma vastasin, et ei. Võtsin ennast kokku, sain oma tööd tehtud.
-Siin saavad poistest mehed ja õpetajatest asendusvanemad.
See on koht, kus negatiivsed stereotüübid ja madalad ootused
pole lubatud ja õpilasi õpetatakse ainult uskuma.
Uhkusega alustavad nad igat hommikut kooli kreedoga,
mis sisaldab rida: "Me ei takerdu ühessegi takistusse, mis
on meie ees." Ometi on mõne õpilase jaoks seda raske teha.
-Mõned lood on südantlõhestavad. Tüüpiline lugu isast, kes on joodik
ja vanemad vennad on vanglas, 3 nõbu lasti eile maha.
-Paljud kogemused on negatiivse mõjuga. Samuti varasemad kogemused
koolis, kust on välja kukutud, need kõik mõjutavad.
-Kool annab võimaluse külastada ka ülikoolilinnakuid, mis on
mitmete jaoks uus kogemus. -Püüame pakkuda võimalikult palju
võimalusi ülikoolide osas ja kõige muu osas, mida nad enda puhul ei
oska arvestadagi. Tahame, et nad näeksid ennast väljaspool seda
kasti, kuhu Aafrika ameerika mehed on pandud. Näha ennast ülikoolis,
juristidena, õpetlastena, indiviididena.
-Kooli missioon toimib. Õpilased on hiilgavad.
-Varem sain hindeks E või D aga nüüd olin esimese kümne seas ja
saan hindeks A ja B. -Iga aasta teeme õpilastele
uurmimisteste. See on 9 klassi E,C ja D tasemel. Me teeme seda
34% ulatuses 9 klassi tasemel. Aga kui me teeme seda
uuesti maikuus, siis on see % 75. Ja see näitab kasvu.
-Esimesed lõpetajad saavad oma diplomid 2010 aastal.
-Mitmed on oma tuleviku valinud. -Lähen äri õppima, et avada
ehituse ja kinnisvara äri.
-Kui tõmmata mingi ühine joon kõigi täna teieni toodud lugude vahele,
siis see on see, et sa saad tuua muutuse kellegi teise ellu.
Vahel oleme me nii hõivatud oma probleemidega, et me kardame
midagi nende suhtes ette võtta. Aga Jumal võib sind kasutada, et
tuua muutust. Üks põhjus miks Jumal meid lõi on, et me oleks tema armu,
armastuse ja halastuse tööriistad. Sedasi saab ta näidata oma au
maailmas. Olen näinud inimesi, keda on õnnistatud paljuga, aga kes ikka
kurdavad, et neil on nii vähe anda. Ja olen näinud neid, kellel on
vähe ja ometi annavad nad palju. Üks selline inimene oli vaene
õpetaja Albaaniast, maailma vaesema rahva keskelt.
Enne kui temast sai misjonär, oli tema nimi Agnese Gonxhe Bojaxhiu.
Te tunnete teda kui Ema Theresat. Tal oli vähe anda, aga mis tal
oli, seda ta andis kogu südamest. Vaata täna enda ümber ja leia
keegi, kes ise ilmselt kunagi ei teeks sulle midagi tagasi.
Õnnista seda inimest kõikvõimalikel viisidel ja näe mida see muudab.
-Oleme jõudnud lõpusirgele.
Me palvetame, et see saade inspireeriks sind tooma muutust
kellegi teise ellu. Kutsume teid ka külastama meie kodulehte.
Laulma jääb fenomenaalne Wintley Phipps laulu "Amazing Grace"
("Imeline arm"). Kohtumiseni.
Imeline arm kui kaunis on see kõla
Mis päästis sellise viletsa nagu mina
Olin kord kadunud aga nüüd olen leitud
Olin pime aga nüüd ma näen
Läbi mitmete ohtlike lõksude ja püüniste
Olen ma juba tulnud
See usk, mis mind on toonud ohutult siia
Ja arm juhib mind koju
Me oleme olnud seal kümme tuhat aastat
Särades heledalt nagu päike
Meil pole sellest vähem päevi laulda ülistust Jumalale
Kui me juba oleme alustanud
Halleluuja, halleluuja aamen
Tõlge: Mairit Kallaste